b'\n_START_ARTICLE_\nPeipsiveere looduskaitseala\n_START_PARAGRAPH_\nPeipsiveere looduskaitseala on 20. detsembri 2013 m\xc3\xa4\xc3\xa4rusega loodud kaitseala, mis pandi kokku senisest Piirissaare maastikukaitsealast, Emaj\xc3\xb5e suudmeala hoiualast ja Emaj\xc3\xb5e-Suursoo looduskaitsealast.  Kaitseala paikneb Luunja, R\xc3\xa4pina, Kastre, Peipsi\xc3\xa4\xc3\xa4re ja Tartu valdade territooriumil ning h\xc3\xb5lmab 34 430 ha soo- ja metsaelupaiku ning rohkesti kaitstavaid taime- ja linnuliike, lisaks Piirissaare haruldased kahepaiksed. 2010. aasta l\xc3\xb5puks oli selgunud, et kohalike elanike vastuseisu t\xc3\xb5ttu ei \xc3\xb5nnestu plaan luua Eesti kuues Peipsiveere rahvuspark. Meerapalu k\xc3\xbcla, suurem osa Piirissaarest ja veel m\xc3\xb5ned alad j\xc3\xa4id seejuures kaitseala koosseisust v\xc3\xa4lja, kuigi neid maid algselt taotleti.'